Rødovre Kommunes klima
Det flade landskab bevirker, at klimaet er ret ensartet i hele kommunen, om end der er en lille forskel mellem de tættest bebyggede områder og de mere åbne landskaber. Rødovre Kommune hører til blandt landets varmeste. Fra marts til august ligger den blandt landets ti varmeste kommuner, og samlet set ligger den årlige gennemsnitstemperatur et godt stykke over landsgennemsnittet.
Danmark ligger i vestenvindsbæltet, og luften når derfor at tørre ud, inden den når frem til den østligt beliggende Rødovre Kommune. Derfor er nedbørsmængderne også ret beskedne, hvilket forstærkes af det flade landskab, som ikke medvirker til skydannelse. Fra november til januar er Rødovre alligevel blandt landets solfattigste kommuner, men set over hele året ligger antallet af solskinstimer tæt på landsgennemsnittet.
Læs mere om natur og landskabet i Rødovre Kommune
Læs også om
Se alle artikler om Klima